**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE Klaipėdos MIESTO SAVIVALDYBĖS biudžetinėms įstaigoms“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį ir trumpalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

Turto valdymo skyrius 2021-12-30 gavo raštą Nr. S-370 i6 BĮ Klaipėdos sutrikusio vystymosi kūdikių namų, kuriuo prašoma perduoti valdyti patikėjimo teise naujai įrengtą aikštelę, esančią Turistų g. 28, Klaipėda (unik. Nr. 4400-5549-2816). Minimą aikštelė buvo įrengta pagal Klaipėdos m. savivaldybės administracijos vykdytą projektą „Kitos paskirties inžinerinio statinio – Klaipėdos sutrikusio vystymosi kūdikių namų kiemo aikštelės Turistų g. 28, Klaipėda, statybos projektas“ (**1 punktas**).

Klaipėdos miesto savivaldybės taryba 2021-06-22 sprendimu Nr. T2-155 nutarė nurašyti pripažintą netinkamu (negalimu) naudoti Klaipėdos miesto savivaldybei nuosavybės teise priklausantį nekilnojamąjį turtą – pastatą Pilies g. 2A, sporto salė su administracinėmis patalpomis, Klaipėdoje (unikalus Nr. 2198-4001-8018), dėl fizinio ir funkcinio (technologinio) nusidėvėjimo. Šiuo metu Klaipėdos miesto sporto bazių valdymo centras patikėjimo teise valdo patalpų dalį (plotas – 912,83 kv. m), tačiau įstaigos funkcijų minimose patalpos nebevykdo, todėl tikslinga patalpas grąžinti valdyti patikėjimo teise Klaipėdos miesto savivaldybės administracijai (**2 punktas**).

2021-11-11 gautas raštas Nr. 46E iš Klaipėdos miesto sporto bazių valdymo centro, kuriuo prašoma perduoti ilgalaikį materialųjį turtą, kuris bus naudojamas daugiafunkciniame sporto paslaugų centre Paryžiaus Komunos g. 16A, Klaipėda (**3 punktas**).

Jaunimo ir bendruomenių reikalų koordinavimo grupės 2022-02-26 raštu Nr. VS-721, Turto valdymo skyrius buvo informuotas, kad yra nupirktas ilgalaikis ir trumpalaikis turtas, kuris pristatytas į Klaipėdos karalienės Luizės jaunimo centrui. Minimas turtas reikalingas įstaigos funkcijų vykdymui ir bus naudojamas daugiafunkciniame sporto paslaugų centre Paryžiaus Komunos g. 16A, Klaipėda (**4 punktas**).

2021-01-20 gautas raštas Nr. V5-5 iš Klaipėdos pedagoginės psichologinės tarnybos, kuriuo nurodyta, kad yra perduodamas trumpalaikis materialusis turtas – 70 vnt. kėdžių, valdyti, naudoti ir disponuoti patikėjimo teise biudžetinei įstaigai Klaipėdos socialinių paslaugų centrui „Danė“. Klaipėdos pedagoginės psichologinės tarnybos funkcijų vykdymui turtas nebėra reikalingas (**5 punktas**).

Klaipėdos miesto savivaldybei nuosavybės teise priklausantis ilgalaikis materialus turtas (kuris nėra perduotas kitoms biudžetinėms įstaigoms) turi būti apskaitomas Klaipėdos miesto savivaldybės administracijos apskaitoje kaip administracijos valdomas, naudojamas ir disponuojamas patikėjimo teise. Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu (toliau – Įstatymas), kitos savivaldybių institucijos, savivaldybės įmonės, įstaigos ir organizacijos joms patikėjimo teise perduotą savivaldybės turtą valdo, naudoja bei disponuoja juo pagal įstatymus savivaldybių tarybų sprendimų nustatyta tvarka. Turtas (**6 punktas**) yra apskaitomas Savivaldybės administracijos apskaitoje. Atsižvelgiant į tai ir vadovaujantis Įstatymo reikalavimais, šį turtą būtina perduoti Savivaldybės administracijai valdyti, naudoti ir disponuoti patikėjimo teise.

Klaipėdos miesto savivaldybės administracija 2017 m. skyrė lėšų ir Klaipėdos miesto savivaldybės biudžetinių įstaigų valdomas senas tvoras demontavo ir pakeitė naujomis tvoromis. Šiuo metu yra atlikti ir įregistruoti viešajame registre nauji lopšelių-darželių „Žilvitis“ , „Švyturėlis“, „Versmė“ kiemo statinių matavimai. **7 punktu** yra perduodami naujai įrengti inžineriniai statiniai – tvoros.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA:

1. 2021-12-30 raštas Nr. S-370, 1 lapas;
2. 2021-11-11 raštas Nr. ES-46E, 1 lapas;
3. 2022-02-26 raštas Nr. VS-721, 1 lapas;
4. 2021-01-20 raštas Nr. V5-5, 3 lapai;
5. 2022-03-02 raštas Nr. SI-31-(2.4.), 1 lapas;
6. 2022-03-02 raštas Nr. SI-15, 1 lapas.

Skyriaus vedėjas Edvardas Simokaitis